Uues taotlusvoorus toimub taotlemine läbi elektroonilise taotlusprogrammi KIKAS (Keskkonnainvesteeringute Keskuse Andmesüsteem). Taotlejale tähendab see seda, et tavapärase Exceli tabeli täitmise, printimise ja postitamise asemel tuleb end sisse logida KIKi süsteemi ning oma toimingud - nii taotlemine kui ka hilisemad protseduurid - KIKAS-es läbi viia. See aitab kokku hoida aega, sest projektide menetlemine muutub kiiremaks ning samuti on see tunduvalt  keskkonnasõbralikum.